Stranka europskih socijalista
Stranka europskih socijalista (engl. Party of European Socialists, njem. Sozialdemokratische Partei Europas, franc. Parti socialiste européen, kratica PES) je druga najveća transnacionalna europska politička stranka lijevoga centra. Ona okuplja socijalističke, socijaldemokratske, i radničke stranke u Europi, a posebno u Europskoj uniji.

Osnovni podaci 
Osnovana je 10. studenoga 1992. u Den Haagu i ima svoje sjedište u Bruxellesu. Ona je proizašla iz stranke Savez socijalističkih stranaka Europske zajednice osnovane 1974.

PES se sastoji od političkih stranaka na nacionalnom nivou iz svih država članica Europske unije (EU) i Norveške. Uključuje vodeće stranke lijevoga centra na nacionalnom nivou, kao što su Demokratska stranka Italije, Laburistička stranka Britanije, Socijalistička stranka Francuske, Socijaldemokratska stranka Njemačke i Španjolska socijalistička radnička stranka. Stranke iz brojnih drugih europskih zemalja se takođe primaju u PES kao pridružene stranke ili promatrači. Većina članova, saradnika i promatrača su članice šire Progresivne alijanse ili Socijalističke internacionale. Socijaldemokratska partija Hrvatske (SDP) pridružena je članica Stranke europskih socijalista.

PES vodi trenutačni predsjednik Sergei Stanishev, bivši premijer Bugarske, koji dolazi iz Bugarske socijalističke stranke.

PES u Europskom parlamentu 
U Europskom parlamentu u Strasbourgu PES ima svoj klub zastupnika  pod nazivom Progresivna alijansa socijalista i demokrata i trenutačno broji 190 zastupnika. PES takođe djeluje u Odboru regija i Europskom vijeću.

Podmladak 
Politički podmladak zove se Mladi europski socijalisti (Young European Socialists, kratica: ECOSY).

Program za Europu 
 poticaj gospodarstva i sprječavanje finansijske krize;
 nova socijalna Europa — da se ljudima omogući posao;
 pretvaranje Europe u vodeću snagu svijeta protiv klimatskih promijena;
 promoviranje ravnopravnosti spolova u Europi;
 razvijanje efikasne europske politike o imigraciji;
 povećanje uloge Europe kao partnera za mir, sigurnost i razvoj.

Vidi još 
 Europski parlament
 Europska politička stranka

Vanjske poveznice 
Party of European Socialists službene stranice

Europske političke stranke